«Liverpul» - «Arsenal», «Roma» - «Yuventus», Kuman uchun ilk sinov. Hafta o‘yinlari anonsi

Angliya Premer-ligasi: «Liverpul» «Arsenal»dan revansh oladimi?
Angliya Premer-ligasida 3-tur o‘yinlari «Brayton» va «Manchester Yunayted» klublari o‘rtasidagi shanba kungi o‘yin bilan start oladi. O‘tgan turda «Nyukasl» maydonidan 3:0 hisobidagi yirik g‘alaba bilan qaytgan braytonliklar, dastlabki bahsida mag‘lub bo‘lgan Manchester jamoasiga jiddiy qarshilik ko‘rsatishi aniq. Tur starti shiddatli ko‘rinish olishi kutilmoqda.
«Chelsi» chempionat debyutanti «Vest Bromvich» uyiga safar qilsa, mavsumni ko‘tarinki ruhda boshlagan Karlo Anchelotti qo‘l ostidagi «Everton» o‘tgan turda «Old Trafford»da «MYu» darvozasiga uchta gol urgan «Kristal Pelas»ga qarshi saf tortadi.
«Manchester Siti»ni ikki o‘yinda ikki g‘alabaga erishgan «Lester» bilan to‘qnashuv kutib turibdi. O‘tgan turda Son Xyon Minning pokeri evaziga yirik hisobdagi g‘alabaga erishgan «Tottenhem» esa bu safar «Nyukasl» qarshiligini sindirish kerak bo‘ladi.

Turning markaziy bahsi esa hozircha yo‘qotishlarsiz borayotgan «Liverpul» va «Arsenal» o‘rtasida kechadi. Dushanba oqshomidagi bahsda Klopp jamoasi Arteta shogirdlaridan Angliya Superkubogidagi mag‘lubiyat uchun revansh olishga intiladi. Bu bahsda ikki granddan biri yoki ikkisi ham mavsumdagi ilk ochkolarini yo‘qotadi. Bu uchrashuvlardan keyin klublarning asl holati haqida dastlabki xulosalarni qilish mumkin bo‘ladi.
APL: 3-tur
26 sentabr (shanba)
16:30. Brayton - Manchester Yunayted
19:00. Kristal Pelas – Everton
21:30. Vest Bromvich – Chelsi
00:00. Bernli – Sauthempton
27 sentabr (yakshanba)
16:00. Sheffild Yunayted - Lids 
17:00. Tottenhem – Nyukasl          
20:30. Manchester Siti - Lester    
23:00. Vest Hem – Vulverhempton
28 sentabr (dushanba)
21:45. Fulhem - Aston Villa
00:15. Liverpul – Arsenal
La Liga: «Real» peshqadamga qarshi, Kuman uchun ilk sinov
La Ligadagi ilk o‘yinida ochko yo‘qotgan «Real»ni 3-turda «Betis» maydoniga qiyin safar uchrashuvi kutib turibdi. Shanba kungi bahsda Zidan jamoasini g‘alabadan boshqa natija qoniqtirmasligi aniq. Ammo «Betis» klubi ayni damga kelib ajoyib sport formasida deyish mumkin. «Betis» so‘nggi 5 o‘yinda 5ta g‘alabaga erishgan. Shu jumladan La Liga dastlabki ikki turida «Alaves» va «Valyadolid» mag‘lub etildi. Ikki o‘yindan keyin chempionat turnir jadvalida 2-o‘rinda borayotgan «Betis» hali o‘z darvozasidan gol o‘tkazib yubormagan. Shunday ekan, «qirollik klubi» uchun Sevilyadagi «Benito Vilyamarin»ga uyushtiriladigan safar oson bo‘lmasligi aniq.

Turning markaziy bahsi esa 27 sentabr, yakshanba kuni «Barselona» va «Vilyarreal» o‘rtasida o‘tkaziladi. Ronald Kuman qo‘l ostidagi ilk rasmiy bahsda Kataloniya klubining qanday o‘yin ko‘rsatishi, Messining yangi murabbiy boshqaruvidagi Suaressiz harakatlari barcha uchun qiziq bo‘ladi. Niderlandiyalik afsonaviy Kuman futbolchi bo‘lib to‘p surgan «Kamp Nou»da murabbiy sifatidagi ilk o‘yinini o‘tkazadi. Raqib ham oson emas. Unai Emeri qo‘l ostidagi «Vilyarreal» mavsumdagi dastlabki ikki o‘yinda ham ochko ishlab, 3-pog‘onada bormoqda.
La Liga. 3-tur
26 sentabr (shanba)
16:00. Alaves – Xetafe
19:00. Valensiya – Ueska
21:30. Elche – Real Sosedad
23:59. Betis – Real Madrid
27 sentabr (yakshanba)
15:00. Osasuna – Levante
17:00. Eybar – Atletik
19:00. Atletiko – Granada
21:30. Valyadolid – Selta
21:30. Kadis – Sevilya
23:59. Barselona – Vilyarreal.
A Seriya: «Roma» - «Yuventus»ga, «Fiorentina» «Inter»ga qarshi
A Seriyada shanba kuni to‘rtta uchrashuv o‘tkazilsa-da, 27 sentabr kungi «Roma» – «Yuventus» bahsi turning markaziy o‘yini sanaladi. Amaldagi chempion dastlabki imtihondan aynan Rimda o‘tadi.

Shuningdek, «Torino» – «Atalanta», «Inter» – «Fiorentina», «Krotone» – «Milan» o‘yinlari muxlislar e'tiborida bo‘ladi.
Italiya A Seriyasi: 2-tur
26 sentabr (shanba)
18:00. Torino – Atalanta                
21:00. Kalyari – Latsio                 
21:00. Sampdoriya – Benevento
23:45. Inter – Fiorentina
27 sentabr (yakshanba)
15:30. Cpetsiya – Sassuolo
18:00. Verona – Udineze
18:00. Napoli – Jyenoa
21:00. Krotone – Milan
23:45. Roma – Yuventus
28 sentabr (dushanba)
23:45. Bolonya – Parma.
Bundesliga: «Farmatsevtlar» «buqalar»ga qarshi
Germaniya Bundesligasi 2-turida markaziy bahs «Bayyer» va «Leypsig» o‘rtasida kechadi. Yangi mavsum oldidan o‘z yetakchilarini «Chelsi»ga qo‘yib yuborgan bu klublardan mezbonlar dastlabki turda ochko yo‘qotgan bo‘lsa, mehmonlar g‘alabaga erishgandi. O‘zaro o‘yinda jamoalarning bu yilgi potensiali qay darajada ekanligi ko‘rinsa kerak.
Amaldagi chempion «Bavariya» Yevropa Superkubogidagi g‘olibligidan keyin kamtargina «Hoffenhaym» maydoniga safar qiladi. «Qishloq»dagi bahsda mezbonlar mo‘jiza yaratishga intilishadi.
Bundesliga:  2-tur
25 sentabr (juma)
Herta – Ayntraxt F - 1:3.
26 sentabr (shanba)
18:30. Mayns – Shtutgart            
18:30. Borussiya M – Union Berlin 
18:30. Bayyer – Leypsig            
18:30. Augsburg – Borussiya D
18:30. Arminiya – Keln           
21:30. Shalke – Verder             
27 sentabr (yakshanba)
18:30. Hoffenhaym – Bavariya      
21:00. Frayburg – Volfsburg 
Fransiya chempionati. 5-tur.
25 sentabr (juma)
Lill – Nant 2:0
26 sentabr (shanba)
20:00. Sent-Eten – Renn   
23:59. Marsel – Mets
27 sentabr (yakshanba)
16:00. Bordo – Nitssa
18:00. Anjye – Brest
18:00. Dijon – Monpele
18:00. Monako – Strasbur
18:00. Nim – Lans
20:00. Loryan – Lion
23:59. Reyms – PSJ.
Rossiya Premer-ligasi: 9-tur
26 sentabr (shanba)
16:00. Tambov – Spartak
18:30. Zenit – Ufa
22:00. Sochi – Krasnodar
27 sentabr (yakshanba)
16:00. Arsenal – Rostov
18:30. Axmat – Ural
21:00. Rotor – Rubin
21:00. TsSKA – Lokomotiv
28 sentabr (dushanba)
21:00. Ximki – Dinamo.